ສະຫະປະຊາຊາດ ເລີ້ມສົ່ງອາຫານ ໄປຊ່ອຍໂຊມາເລຍ
ສະຫະປະຊາຊາດ ເລີ້ມສົ່ງອາຫານທາງອາກາດ ໄປຊ່ອຍເຫລືອໂຊມາເລຍ ໃຫ້ລອດພົ້ນ ຄວາມອຶດຫິວ.
ໂຄງການອາຫານໂລກຂອງສະຫະປະຊາຊາດຈະເລີ້ມຂົນສົ່ງອາຫານທາງອາກາດໄປຍັງໂຊ ມາເລຍໃນວັນອັງຄານມື້ນີ້ ທ່ານນາງ Josette Sheeran ຫົວໜ້າບໍລິຫານໂຄງການອາ ຫານໂລກ ຫລື WFP ກ່າວວ່າ ການຈັດສົ່ງທີ່ວ່ານີ້ຈະເປັນການສົ່ງອາຫານທາງອາກາດຄັ້ງ ທໍາອິດ ນັບແຕ່ທາງສະຫະປະຊາຊາດປະກາດວ່າມີຄວາມອຶດຫິວໃນສອງເຂດຂອງໂຊມາ ເລຍໃນສັບປະດາແລ້ວນີ້ ສະຫະປະຊາຊາດກ່າວວ່າ ການເຄື່ອນໄຫວຢ່າງຂະໜານໃຫຍ່ແມ່ນຈໍາເປັນເພື່ອຊ່ອຍກູ້ຊີ ວິດຜູ້ຄົນຈໍານວນຫລາຍລ້ານຄົນທີ່ອາໄສຢູ່ໃນ ເຂດແຫລມອາຟຣິກາແຫ່ງນີ້ໃຫ້ລອດພົ້ນ ຈາກຄວາມອຶດຫິວ ອົງການໃຫ້ຄວາມຊ່ອຍເຫຼືອຂອງສະຫະລັດຫຼືຢູເສດກ່າວວ່າ ມີຫຼາຍ ກວ່າ 11 ລ້ານຄົນໃນປັດຈຸບັນ ພວມຕ້ອງການຄວາມຊ່ອຍເຫຼືອສຸກເສີນເພື່ອຈະມີຊີວິດຢູ່ ລອດໄດ້ ອົງການສະຫະປະຊາຊາດຍັງປະກາດໃຫ້ຮູ້ຕື່ມວ່າ ຕົນຈະເລີ້ມຈັດສົ່ງການຊ່ອຍເຫຼືອດ້ານ ອາຫານທາງອາກາດໄປຍັງກຸງ Mogadishu ນະຄອນຫລວງຂອງໂຊມາເລຍເຊ່ນກັນ ຕະ ຫຼອດທັງໄປຍັງພາກຕາເວັນອອກຂອງເອທີໂອເປຍແລະໄປສູ່ພາກເໜືອຂອງເຄັນຢາໃນວັນ ອັງຄານມື້ນີ້ ນອກນີ້ໂຄງການອາຫານໂລກສະຫະປະຊາຊາດຍັງເປີດກອງປະຊຸມສຸກເສິນຂຶ້ນໃນກຸງໂຣມ ນະຄອນຫລວງອີຕາລີໃນວັນຈັນວານນີ້ ບ່ອນທີ່ທ່ານ Jacques Diouf ຫົວໜ້າໂຄງການ ອາຫານໂລກບັນລະຍາຍວ່າເປັນໄພພິບັດ ອັນເປັນສະຖານະການທີ່ຂົງເຂດດັ່ງກ່າວກຳລັງ ປະເຊີນ ທ່າມກາງໄພແຫ້ງແລ້ງຮ້າຍແຮງທີ່ສຸດໃນຮອບ 60 ປີຜ່ານມາ ກອງປະຊຸມຂອງພວກບໍລິຈາກການຊ່ອຍເຫລືອ ຈະໄຂຂຶ້ນທີ່ກຸງ Nairobia ປະເທດເຄັນຢາ ໃນວັນພຸດມື້ອື່ນ ເວລາໂຄງການອາຫານໂລກຈະຮ້ອງຂໍການຊ່ອຍເຫລືອເປັນມູນຄ່າ 1 ພັນ 600 ລ້ານໂດລາເພື່ອນຳໄປຊ່ອຍປະຊາຊົນຈໍານວນຫຼາຍລ້ານຄົນທີ່ຂາດແຄນອາຫານການ ກິນ ຊຶ່ງສ່ວນຫລາຍເປັນພວກເດັກນ້ອຍນັ້ນ